text: София. Създателят на първия български футболен отбор от деца на възраст 15-16 години и народен представител от БСП в настоящия парламент Иван Ченчев коментира във Фейсбук първия в историята на левицата и в летоброенето на политическите партии у нас след прехода пряк избор за председател на социалистите.
  Ето какво написа журналистът от попрището на политиката:
  "Благодаря на всички организации, които ме номинираха за председател на Българската социалистическа партия. Приемам това като оценка за усилията ми в Народното събрание, както и извън него. Правя си отвод от участието в прекия избор на председател на БСП, като подкрепям номинацията за втори мандат на досегашният председател на левицата Корнелия Нинова".
  "През последните 4 години под ръководството на Корнелия Нинова БСП се доказа като незаобиколим политически фактор и се превърна в единствената алтернатива на статуквото. Тя бе непреклонна и отказа всички предложения и изкушения, да стане част, от това срещу което се бори. Но не го направи. Нито веднъж тя не подведе българските социалисти в желанието им да имат нормален и достоен живот, с бъдеще за младите хора и достойни старини за пенсионерите", посочва той.
  "За тези 4 години под председателството на Корнелия Нинова партията спечели категорично президентските избори, както и неизменно бележи ръст на всички избори - парламентарни, за Европейски парламент, както и местни избори.
  За първи път в 129-годишната история на БСП председателят на партията ще бъде избран от всички свои членове. Така всеки социалист ще има възможност да изрази мнението си и да предопредели пътя на БСП, както и на България", пише Ченчев.
  "Когато никой не смееше да надигне глас срещу Бойко Борисов и порочното му управление, единствено Нинова се осмеляваше да се бори за справедливост. Нейните усилия през последните 4 години допринесоха за това хората масово да се освободят от страха си и да излязат на улицата.
  С оглед на горе изброеното, смятам, че Корнелия Нинова има всички необходими качества, за да бъде преизбрана за председател на БСП, като съм сигурен, че ще бъде още по-успешен водач на Българската социалистическа партия", казва още той.
  София. Трябва да се мобилизираме, за да няма социалист, който не е имал възможност да гласува на изборите за председател. Това каза лидерът на БСП Корнелия Нинова в интервю за БНР."От обиколките ми и анализа в страната виждам, че партията е на много висока степен готова да гласува на изборите за председател. Това се прави за 1-ви път в БСП и е много тежко организационно дейст...